**Prekių pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | ASMENINIŲ APSAUGOS PRIEMONIŲ NUO LIETAUS PIRKIMO-PARDAVIMO SUTARTIS | | |
| **Sutarties data** |  | **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | **Valstybės įmonė Valstybinių miškų urėdija** |
| 1.1.2. Juridinio asmens kodas | 132340880 |
| 1.1.3. Adresas | Registracijos adresas:  Pramonės pr. 11A-9, 51327 Kaunas  Buveinės adresas:  Savanorių pr. 176, 03154 Vilnius |
| 1.1.4. PVM mokėtojo kodas | LT323408811 |
| 1.1.5. Atsiskaitomoji sąskaita | LT38 7300 0101 5381 2980 |
| 1.1.6. Bankas, banko kodas |  |
| 1.1.7. Telefonas | +37052734021 |
| 1.1.8. El. paštas | info@vmu.lt |
| 1.1.9. Šalies atstovas | Medienos ruošos ir prekybos direktorė vykdanti generalinio direktoriaus funkcijas Ramunė Petkevičienė |
| 1.1.10. Atstovavimo pagrindas | 2025 m. gegužės 9 d. generalinio direktoriaus įsakymas Nr. 77-PP1-538-2025 „Dėl generalinio direktoriaus funkcijų vykdymo“ |
| **1.2. Tiekėjas** | 1.2.1. Pavadinimas | **UAB „Saugima“** |
| 1.2.2. Juridinio asmens kodas | 248238860 |
| 1.2.3. Adresas | Registracijos adresas:  Smėlynės g. 112, LT - 35113 Panevėžys |
| 1.2.4. PVM mokėtojo kodas | LT482388610 |
| 1.2.5. Atsiskaitomoji sąskaita | LT86 7044 0600 0266 7796 |
| 1.2.6. Bankas, banko kodas | AB SEB bankas,  banko kodas 70440 |
| 1.2.7. Telefonas | +370 45 464855 |
| 1.2.8. El. paštas | info@saugima.com |
| 1.2.9. Šalies atstovas | Vadovas  Juozas Stankūnas |
| 1.2.10. Atstovavimo pagrindas | Įmonės įstatai |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą** | | Už Sutarties vykdymą Kontaktiniai asmenys nurodyti Sutarties 1 priedo „Asmeninių apsaugos priemonių kūno apsaugai pirkimo techninė specifikacija“ (toliau-Techninė specifikacija) 1 priede “Prekių pristatymo vietos, adresai, atsakingų darbuotojų už prekių priėmimą sąrašas“ (toliau - Techninės specifikacijos 1 priedas). | |
| **2.2. Tiekėjo kontaktiniai asmenys, atsakingi už Sutarties vykdymą** | |  | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis perduoti Pirkėjui asmenines apsaugos priemones nuo lietaus (toliau – Prekės) (tikslus perkamas objektas nurodomas Techninės specifikacijos 2 priede).  Išsamus Prekių aprašymas ir kiti reikalavimai tiekiamoms Prekėms nustatyti Techninėje specifikacijoje. | |
| **3.2. Pirkimo numeris** | | 1161137 | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Netaikoma | |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | | |
| **4.1. Prekių pristatymo terminai, kai Prekės pristatomos dalimis** | | Reikalavimai Prekių pristatymui nurodyti Techninės specifikacijos 3.22.3 punkte.  Prekių pristatymo adresai nurodyti Techninės specifikacijos 1 priede.  Tiekėjas turi pristatyti Prekes įspėjęs Sutarties Specialiųjų sąlygų 2.1. p. nurodytą Pirkėjo kontaktinį asmenį prieš 3 (tris) kalendorines dienas telefonu arba elektroniniu paštu.  Tiekėjas įsipareigoja pristatyti Prekes Techninėje specifikacijoje nustatytais terminais ir sąlygomis. | |
| **4.2. Prekių (ar jų dalies) pristatymo termino pratęsimas** | | Tiekėjas turi teisę į Prekių pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 2 (dvi) kalendorines dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 10 (dešimt) darbo dienų laikotarpiui. | |
| **4.3. Užsakymų teikimo tvarka** | | Užsakymų teikimo tvarka nurodyta Techninės specifikacijos 3.22.2 punkte. | |
| **4.4. Dėl Prekių pristatymo dalimis vertės / apimties** | | Netaikoma | |
| **4.5. Kartu su Prekėmis pateikiami dokumentai** | | Kartu su Prekėmis pateikiamas Prekių perdavimo-priėmimo aktas. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuoto įkainio kainodara | |
| **5.2. Pradinės Sutarties vertė ir Sutarties kaina, kai taikoma fiksuoto įkainio kainodara** | | Pradinės Sutarties vertė yra:  **106748,40 Eur** (šimtas šeši tūkstančiai septyni šimtai keturiasdešimt aštuoni eurai, 40 ct) **be PVM**.  Sutarčiai taikomas 21 proc. dydžio PVM. Sutarties maksimali kaina, įskaitant PVM – **129165,56 Eur** (šimtas dvidešimt devyni tūkstančiai šimtas šešiasdešimt penki eurai 56 ct) **su PVM**.  Šioje Sutartyje Pradinės Sutarties vertė yra lygi **maksimaliai pirkimui skirtai lėšų sumai be PVM** pirkimo dokumentuose ir Sutartyje nurodytų Prekių įsigijimui Tiekėjo pasiūlyme nurodytais įkainiais be PVM. Pirkėjas perka Prekes pagal poreikį Sutartyje ir Sutarties 3 priede „Prekių įkainiai“ nurodytais įkainiais, neviršijant bendros Sutarties kainos. Sutartyje arba jos prieduose atskirose eilutėse nurodytas Prekių kiekis gali būti keičiamas (didėti ar mažėti).  Pirkėjas neįsipareigoja išpirkti Prekių preliminaraus kiekio ar bet kokios jo dalies (jeigu Sutartyje yra nurodyti Prekių preliminarūs kiekiai), nepaisant to, Prekių preliminarūs kiekiai nėra laikomi maksimaliais kiekiais. Pirkėjas taip pat neįsipareigoja išpirkti Prekių Sutarties Specialiųjų sąlygų 5.2 punkte nurodytai Sutarties maksimaliai kainai ar bet kokiai jos daliai. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties įkainiai bus perskaičiuojami:  5.3.1. dėl PVM tarifo pasikeitimo;  5.3.2. dėl kainų lygio pokyčio. | |
| **5.3.1. Sutarties įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai/įkainiams, Sutarties kaina perskaičiuojama nekeičiant Prekių kainos be PVM.  Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina taikoma (-as) už tą Prekių dalį, kurios bus tiekiamos nuo Šalių pasirašytame Susitarime nurodytos dienos. | |
| **5.3.2.** **Sutarties įkainių peržiūra dėl kitų mokesčių, lemiančių Prekių kainos pokytį, pasikeitimo** | | Netaikoma | |
| **5.3.3. Sutarties įkainių peržiūra dėl kainų lygio pokyčio** | | 5.3.3.1. Fiksuoto įkainio perskaičiavimas galimas ne anksčiau kaip po 12 (dvylikos) mėnesių nuo Sutarties įsigaliojimo dienos, gavus rašytinį Tiekėjo ar Užsakovo prašymą. Tolimesnis įkainių perskaičiavimas galimas ne dažniau kaip kas 6 (šešis) mėnesius po paskutinio perskaičiavimo. Įkainių perskaičiavimas atliekamas toliau nurodyta tvarka:  5.3.3.1.1. Jeigu pagal Valstybės duomenų agentūros paskelbtus duomenis Vartojimo prekių ir paslaugų kainų pokytis (k), apskaičiuotas kaip nustatyta 5.3.3.1.3. punkte, viršija 10 (dešimt) procentų (duomenų šaltinis - <http://www.osp.stat.gov.lt>);  5.3.3.1.2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius, pateikdama paskaičiavimus pagal šioje sutartyje nustatytas sąlygas;  5.3.3.1.3. Įkainiai perskaičiuojami pagal žemiau pateiktą formulę:  *, kur*  a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).  a1 – perskaičiuotas (pakeistas) įkainis (Eur be PVM)  k – Pagal vartotojų kainų indeksą (0312 drabužiai) apskaičiuotas vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (0312 drabužiai);  indpradžia – laikotarpio pradžios datos (mėnesio) vartojimo prekių ir paslaugų indeksas ( 0312 drabužiai). Pirmojo perskaičiavimo atveju laikotarpio pradžia (mėnuo) yra sutarties sudarymo dienos mėnuo, antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.1.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio;  5.3.3.1.5.Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.  5.3.3.1.6. Jeigu vartojimo prekių ir paslaugų kainų pokytis (k), apskaičiuotas kaip nustatyta 5.3.3.1.3 punkte, viršija 30 procentų nuo pradinio Sutarties įkainio Sutarties pasirašymo dieną, vartojimo paslaugų įkainiai bus perskaičiuojami maksimaliu 30 procentų pokyčiu.  5.3.3.2 Perskaičiuoti Prekių įkainiai įsigalioja nuo Šalių rašytinio susitarimo dėl Prekių įkainių perskaičiavimo pasirašymo dienos, jei pačiame susitarime nenumatyta kitaip. Už Prekes, užsakytas iki šioje nuostatoje nurodyto susitarimo dėl Prekių įkainių perskaičiavimo pasirašymo dienos, Užsakovai apmoka, taikant iki tol galiojusį įkainį, o už Prekes, užsakytas po susitarimo dėl Prekių įkainių perskaičiavimo pasirašymo dienos, Tiekėjui bus apmokama taikant naujai apskaičiuotą ir Sutartyje nustatytą Prekių įkainį.  5.3.3.3. Atlikus įkainių perskaičiavimą, Sutarties maksimali kaina nesikeičia (atitinkamai kiekvienam p.o.d.). | |
| **5.3.4. Sutarties įkainių peržiūra dėl kainų lygio pokyčio pagal Prekių grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Sutarties galiojimo metu atsiradus Pirkėjo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes (kitokių charakteristikų / parametrų ar identiško / panašaus naudojimo) (toliau – Nenumatytos prekės), Pirkėjas turi teisę įsigyti ne daugiau nei 10 (dešimt) procentų Nenumatytų prekių, šį procentą skaičiuojant nuo Sutarties Specialiųjų sąlygų 5.2 p. nurodytoskainos, be PVM kainai (jos nedidinant). Nenumatytos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo oficialiame kainoraštyje, jei tokio nėra, tokiu atveju Tiekėjo prekybos vietoje, kataloge ar interneto svetainėje nurodytomis galiojančiomis Nenumatytų prekių kainomis. Jei Nenumatytų prekių kainos viešai neskelbiamos, Pirkėjas kreipsis į Tiekėją su prašymu pateikti Nenumatytų prekių kainas (komercinį pasiūlymą), pažymėdamas, kad įsigytinų Nenumatytų prekių kainos turi būti konkurencingos ir negali būti didesnės nei rinkos kainos. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinką. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tik objektyviai įvertinus ir turint pagrindžiančius / įrodančius dokumentus, kad Tiekėjo pateiktos Nenumatytų prekių kainos atitinka rinkos kainas, jos gali būti įsigyjamos vadovaujantis šia Sutartimi. | |
| **5.5. Atsiskaitymo su Tiekėju terminas ir tvarka** | | Tiekėjui tinkamai įvykdžius Pirkėjo užsakymą, pristačius Prekes Sutarties specialiųjų sąlygų 2.1. papunktyje nurodytiems Prekių gavėjams - Pirkėjo regioniniams padaliniams (toliau – Pirkėjo RP), kiekvienas Pirkėjo RP sumoka Tiekėjui, pagal Tiekėjo, kiekvienam Pirkėjo RP pateiktą sąskaitą, už konkretų Prekių kiekį pagal Sutartyje nustatytus Prekių įkainius per **30 (trisdešimt)** kalendorinių dienų nuo sąskaitos pateikimo dienos Sutarties Bendrųjų sąlygų 12.2.1 punkte nustatyta tvarka. Pateikiamoje sąskaitoje būtina nurodyti Pirkėjo RP tikslų pavadinimą ir šios Sutarties numerį, kurį suteikia Pirkėjas. | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Garantinis terminas nurodytas Techninės specifikacijos 3.15 punkte. | |
| **6.2. Garantinė priežiūra** | | Netaikoma | |
| **7. SUTARTIES VYKDYMUI PASITELKIAMI SUBTIEKĖJAI** | | | |
| **Sutarties vykdymui pasitelkiami subtiekėjai ir (ar) specialistai** | | Sutarties vykdymui subtiekėjai ir (ar) specialistai nepasitelkiami. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas:  1.Netesybomis (delspinigiais, bauda);  2. Vienu iš sutarties įvykdymo užtikrinimo būdu:  2.1. pirmo pareikalavimo banko garantija;  2.2. draudimo bendrovės laidavimo draudimu;  2.3. į Pirkėjo sąskaitą, nurodytą Sutarties Specialiosiose sąlygose, padarytu mokėjimo pavedimu. | |
| **8.2. Sutarties įvykdymo užtikrinimo pateikimas** | | Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – 1 (vienas) procentas nuo Pradinės Sutarties vertės (kiekvienam p.o.d.) be PVM. Sutarties įvykdymo užtikrinimą įrodantis dokumentas pateikiamas Pirkėjui ne vėliau kaip per 10 (dešimt) darbo dienų nuo Sutarties pasirašymo | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Pradinės sutarties vertės, kuri skaičiuojama 12 (dvylika) mėnesių sutarties galiojimo laikotarpiui, neįvertinant galimų sutarties pratęsimų vertės dydžio delspinigius. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Pradinės sutarties vertės, kuri skaičiuojama 12 (dvylika) mėnesių sutarties galiojimo laikotarpiui, neįvertinant galimų sutarties pratęsimų vertės dydžio delspinigius.  9.2.2. Tiekėjas privalo sumokėti Pirkėjui netesybas per 30 (trisdešimt) kalendorinių dienų nuo Pirkėjo pareikalavimo. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo** | | Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 2 (dviejų) procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | Netaikoma | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Netaikoma | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | | Netaikoma | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **10. SUTARTIES GALIOJIMAS IR KEITIMAS** | | | |
| **10.1. Sutarties sudarymas ir įsigaliojimas** | | Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus ir Tiekėjui pateikus tinkamą Sutarties įvykdymo užtikrinimą įrodantį dokumentą, nustatytą Sutartyje. Sutartis galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei **12 (dvylika) mėnesių** nuo Sutarties įsigaliojimo dienos.  Sutarties galiojimo metu Sutarties maksimali kaina nurodyta Sutarties Specialiųjų sąlygų 5.2 punkte, negali būti viršyta.  Į Sutarties galiojimo laikotarpį neįskaičiuotas atsiskaitymo už Prekes laikotarpis, kuris numatytas Sutarties Specialiųjų sąlygų 5.5 punkte. | |
| **10.2. Sutarties galiojimo termino pratęsimas** | | Sutartis gali būti pratęsta automatiškai, tomis pačiomis sąlygomis be atskiro rašytinio Šalių susitarimo **2 (du) kartus po 12 (dvylika) mėnesių**, jei nebus išnaudota Sutarties maksimali kaina ir jei nei viena iš Šalių iki Sutarties galiojimo pabaigos likus 1 (vienam) mėnesiui, raštu nepareiškia valios nebetęsti Sutarties. Bendras Sutarties galiojimo laikotarpis (įvertinus jos galimus pratęsimus) negali būti ilgesnis nei 36 (trisdešimt šeši) mėnesiai.  Į Sutarties galiojimo laikotarpį neįskaičiuotas atsiskaitymo už Prekes laikotarpis, kuris numatytas Sutarties Specialiųjų sąlygų 5.5 punkte. | |
| **11. SUTARTIES NUTRAUKIMAS** | | | |
| **11.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. | | |
| **11.2. Esminiai Sutarties pažeidimai** | 11.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;  11.2.2. jeigu Tiekėjas nesilaiko Sutartyje nustatytų Prekių tiekimo terminų **2 (du)** kartus iš eilės arba vėluoja pristatyti Prekes daugiau nei **30 dienų** nei Sutartyje nustatytas Prekių pristatymo terminas; | | |
| **12. APLINKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **12.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.1 ir 4.4.4.1. papunkčiu. | | |
| **12.2. Su Prekių pakuotėmis susiję aplinkosauginiai kriterijai** | Reikalavimai nurodyti Techninės specifikacijos 3.23 punkte. | | |
| **12.3. Su Prekių pristatymu susiję aplinkosauginiai kriterijai** | Netaikoma | | |
| **12.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai** | Netaikoma | | |
| **12.5. Su perkamomis Prekėmis susiję socialiniai kriterijai** | Netaikoma | | |
| **13. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **13.1.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose. | | |
| **13.2.** |  | | |
| **14. SUTARTIES PRIEDAI** | | | |
| **14.1. Priedas Nr. 1** | Asmeninių apsaugos priemonių kūno apsaugai pirkimo techninė specifikacija su priedais | | |
| **14.2. Priedas Nr. 2** | Bendrosios sąlygos | | |
| **14.3. Priedas Nr. 3** | Prekių įkainiai | | |
| **14.4. Priedas Nr. 4** | Sutarties įvykdymo užtikrinimas, pridedamas po Sutarties pasirašymo (originalas saugomas CVP IS). | | |
| Tiekėjo pasiūlymas Pirkimui prie Sutarties atskirai nepridedamas, originalas saugomas CVP IS. | | | |
| **15. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| Medienos ruošos ir prekybos direktorė vykdanti generalinio direktoriaus funkcijas Ramunė Petkevičienė | | | Vadovas Juozas Stankūnas |
| **(el. parašas)** | | | **(el. parašas)** |

\_\_\_\_\_\_\_\_\_\_\_\_\_\_\_